— 84 — 



sont fauteurs des hérétiques, donnans ayde et moyen de progrès 

 à leurs erreurs, mais non pas ceulx quy sont promoteurs de la 

 vertu en assistant les bons et les gens de bien. Et sy Perrot n'a 

 aultre raison pour faire déboutter ledict sieur administrateur de 

 son administration que l'assistence qu'il faict audict sieur Ri- 

 chardot, qu'il tient pour le moings aussy bon catholique que 

 ledict Perrot, il n'est pas tant asseuré de l'en déjecter comme 

 il se vente. Aussy est bien évident le mensonge dont usent icy 

 lesdictz fabricateurs, en ce qu'ilz dient que ceulx quy ont éleu 

 ledict sieur Richardot à la dignité de la prévostey de Champlite, 

 où continuellement réside ledict sieur Gouverneur de Bour- 

 goingne, l'on faict inadvertemment et sans cognoistre ledict 

 sieur Richardot, attendu que c'est le lieu de Bonrgoingne où 

 ledict sieur Richardot, deiz son premier eage, a le plus vescu, 

 au sçeu non seullement dudict sieur Gouverneur, ains de tous 

 universellement, mesme du chapitre dudict lieu quy l'a éleu. Et 

 quand ilz dient que l'on a exibé des accusations contre ledict 

 Richardot au très révérend seigneur Nunce, il est bon que l'on 

 sçache le peu de craincte qu'ilz ont d'estre descouvertz en leurs 

 mensonges, car sy ledict sieur Richardot a esté accusé audict 

 seigneur Nunce, eulx sont les accusateurs. Et est certain qu'ilz 

 ont déclaré non se vouloir inscripre comme telz, ny subir à 

 faulte de preuve la peine de tallion : que monstre bien manifes- 

 tement la contradiction qu'est en leurs captieuses entreprises. 

 Et sy bien ilz s'estoient présentez accusateurs, sy ne fauldroit-il 

 pourtant les croyre sans preuve claire et tant suffisante que le 

 cas le requiert : tellement, Messieurs, que contre ledict sieur 

 Richardot, ledict seigneur Nunce n'a reçeu accusation ny accu- 

 sateur. Bien est-il vray qu'ilz se sont faictz délateurs pour em- 

 pescher la consécration dudict sieur Richardot, laquelle ilz ont 

 retardée parce qu'ilz se jactoient audict seigneur Nunce de 

 trouver tesmoins en ceste court pour preuver leur intention 

 contre ledict sieur Richardot, ce que jamais ilz ne peurent faire. 



(Art.) IIIIxxXlII. — Et quant est de ce que lesdictz ministres 

 entendent rendre ledict sieur Richardot incapable de tenir di- 

 gnitez, l'on sçait bien qu'elle est la disposition de droit quant à 

 ce poinct, duquel le sieur Richardot se confie avec le tesmoi- 

 gnage de sa conscience. 



